ભારતની ૧૬ વર્ષીય ગોલ્ડન શૂટર માનુ ભાકેરે ઓસ્ટ્રેલિયાના સીડનીમાં ચાલી રહેલા જુનિયર શૂટિંગ વર્લ્ડ કપમાં ત્રીજો ગોલ્ડ મેડલ જીતવાની અનોખી સિદ્ધિ હાંસલ કરી છે. માનુએ ભારતના અનમોલ જૈનની સાથે જોડી જમાવીને એર પિસ્તોલ મીક્સ ટીમ ઈવેન્ટમાં ગોલ્ડન સફળતા મેળવી હતી. આ સાથે ઓસ્ટ્રેલિયામાં ચાલી રહેલા જુનિયર વર્લ્ડ કપમાં ભારતે કુલ મળીને સાતમો ગોલ્ડ મેડલ પ્રાપ્ત કર્યાે હતો. માનુએ અગાઉ ૧૦ મીટર એર પિસ્તોલ ઈવેન્ટમાં વ્યક્તિગત અને ટીમ એમ બંને ઈવેન્ટમાં ગોલ્ડ મેડલ જીત્યા હતા. ભારતની જેનેમત સેખોને મહિલાઓની જુનિયર સ્કિટ ઈવેન્ટમાં બ્રોન્ઝ મેડલ પ્રાપ્ત કર્યો હતો.